Vanha muisto
Muistan kotikylän kaikki töllit,
 yks on sentään muisto rakkahin:
 vanhan Ranta-Kustaan harmaa maja
 luona sammaltuneen laiturin.

 Istui ikkunassaan usein ukko,
 katsoi lasten rapuretkiä,
 kutsui tölliinsä; kas siellä vasta
 elää saimme satuhetkiä!

 Laineet loiskuttivat rantakiviin,
 kauempana keinui ulpukat...
 ukko pöydän luona piippu suussa,
 edessänsä verkon kudonnat.

 Suuri hämähäkki loukossansa
 tarkasteli kärpäspyydystään...
 vanha kello hiekkapainoinensa...
 kaikki, kaikki nuo ma vielä nään.

 Nään sen suuren sokurkimpaleenkin,
 minkä ravuistani kerran sain...
 vanhan Ranta-Kustaan harmaa tölli
 yhä kirkastuu mun muistossain.